CELEX: 32019D1924
Language: sl
Date: 2019-07-31 00:00:00
Title: Sklep Sveta (SZVP) 2019/1924 z dne 31. julija 2019 o podpisu in sklenitvi Sporazuma med Evropsko unijo in vlado Republike Mali o statusu misije Evropske unije v okviru SVOP v Maliju (EUCAP Sahel Mali)

20.11.2019   
               
               
                  SL
               
               
                  Uradni list Evropske unije
               
               
                  L 299/1
               
            
         SKLEP SVETA (SZVP) 2019/1924
         z dne 31. julija 2019
         o podpisu in sklenitvi Sporazuma med Evropsko unijo in vlado Republike Mali o statusu misije Evropske unije v okviru SVOP v Maliju (EUCAP Sahel Mali)
         SVET EVROPSKE UNIJE JE –
         ob upoštevanju Pogodbe o Evropski uniji ter zlasti člena 37 navedene pogodbe v povezavi s členom 218(5) in (6) Pogodbe o delovanju Evropske unije,
         ob upoštevanju predloga visokega predstavnika Unije za zunanje zadeve in varnostno politiko,
         ob upoštevanju naslednjega:
         
                     (1)
                  
                  
                     Svet je 15. aprila 2014 sprejel Sklep 2014/219/SZVP (1) o misiji Evropske unije v okviru SVOP v Maliju (EUCAP Sahel Mali).
                  
               
                     (2)
                  
                  
                     V členu 9 Sklepa 2014/219/SZVP je določeno, da je status EUCAP Sahel Mali in njenega osebja, vključno z morebitnimi privilegiji, imunitetami in dodatnimi jamstvi, potrebnimi za izpolnjevanje in nemoteno delovanje EUCAP Sahel Mali, predmet sporazuma, sklenjenega v skladu s členom 37 Pogodbe o Evropski uniji in postopkom iz člena 218 Pogodbe o delovanju Evropske unije.
                  
               
                     (3)
                  
                  
                     EUCAP Sahel Mali je bil s Sporazumom v obliki izmenjave pisem med Evropsko unijo in Republiko Mali (2) (v nadaljnjem besedilu: Sporazum v obliki izmenjave pisem), odobrenim s Sklepom Sveta 2014/853/SZVP (3) ter sklenjenim med Evropsko unijo in Republiko Mali 31. oktobra 2014, podeljen status v Maliju.
                  
               
                     (4)
                  
                  
                     Svet je 12. junija 2017 odobril začetek pogajanj z Republiko Mali za sklenitev sporazuma o statusu EUCAP Sahel Mali (v nadaljnjem besedilu: Sporazum), ki bi nadomestil Sporazum v obliki izmenjave pisem.
                  
               
                     (5)
                  
                  
                     Sporazum bi bilo treba odobriti –
                  
               SPREJEL NASLEDNJI SKLEP:
         
            Člen 1
            V imenu Unije se odobri Sporazum med Evropsko unijo in vlado Republike Mali o statusu misije Evropske unije v okviru SVOP v Maliju (EUCAP Sahel Mali).
            Besedilo Sporazuma je priloženo temu sklepu.
         
         
            Člen 2
            Predsednik Sveta je pooblaščen, da imenuje osebo(-e), pooblaščeno(-e) za podpis Sporazuma, ki je za Unijo zavezujoč.
         
         
            Člen 3
            Ta sklep začne veljati na dan sprejetja.
         
         
            V Bruslju, 31. julija 2019
            
               
                  Za Svet
               
               
                  Predsednica
               
               T. TUPPURAINEN
            
         
         
            (1)  Sklep Sveta 2014/219/SZVP z dne 15. aprila 2014 o misiji Evropske unije v okviru SVOP v Maliju (EUCAP Sahel Mali) (UL L 113, 16.4.2014, str. 21).
         
            (2)  Sporazum v obliki izmenjave pisem med Evropsko unijo in Republiko Mali o statusu misije Evropske unije v okviru SVOP v Maliju (EUCAP Sahel Mali) (UL L 344, 29.11.2014, str. 3).
         
            (3)  Sklep Sveta 2014/853/SZVP z dne 8. oktobra 2014 o podpisu in sklenitvi Sporazuma v obliki izmenjave pisem med Evropsko unijo in Republiko Mali o statusu misije Evropske unije v okviru SVOP v Maliju (EUCAP Sahel Mali) v imenu Unije (UL L 344, 29.11.2014, str. 1).